als_Latn dik_Latn sag_Latn
Demarkacioni i kufirit Kosovë – Mali i Zi, që cenon territore të mëdha të zonës së Rugovës, është bërë shqetësim i dytë, pas zhvillimit ekonomik, për biznesmenin dhe deputetin e PDK-së, Ramiz Kelmendin.
Në një intervistë për TV ‘Dukagjini’, Kelmendi kërkon nga shteti që të veproi shpejt ndaj kësaj problematike e cila tashmë ka nxitur debat dhe reagime te komuniteti.
Kelmendi: Të fillojnë procedurat ligjore për vendosjen e kufirit ku ka qenë
Video
“Institucionet e Kosovës të përkujdesen më shumë, që mos të lejojnë që këto debate të bëhen të karakterit shqetësuese por t’i hap procedurat ligjore për vendosjen e këtij kufiri në vendin e duhur ku ne mendojmë që ka qenë dhe që duhet të jetë”, thotë ai.
Gjykata e arbitrazhit mund të jetë zgjidhje që do të kënaqë të dyja palët, sipas Kelmendin i cili kujton se edhe Mali i Zi edhe Kosova kanë disa kushte nga BE-ja se si duhet të sillen në fqinjësi.
Kelmendi: Gjykata e Arbitrazhit e zgjedh këtë çështje më së miri
Video
“Besoj që Gjykata e Arbitrazhit e ndanë në mënyrë profesionale këtë kontest dhe i plotëson kresat e qytetarëve të dy palëve, që një palë e tretë ka vendosur për një kufi në mes të dy shteteve, e që pastaj akceptohet edhe më lehët”, thotë Kelemendi.
Kelmendi më tej shton se komunitetit duhet ti ipen garanca se çështja do të zgjidhet drejt, e jo ti kërkohet durim kur nuk ka afate të përcaktuara.
Ramiz Kelmendi edhe pse partia e tij është në qeverisje, jo rrallë kërkon nga Qeveria përshpejtim të hapit për veprime konkrete pozitive, siç janë, zhvillimi ekonomik dhe tani edhe çështja e demarkacionit kufitar në zonën e Rugovës./Kosovapress/
als_Latn als_Latn als_Latn ita_Latn als_Latn als_Latn als_Latn ita_Latn als_Latn als_Latn als_Latn